לוח הסילוקין הוא מסלול החזר המשכנתא בו בוחר הלווה לאחר בחינת מגוון ההצעות שניתנו לו. ישנו מגוון של לוחות סילוקין: לוח שפיצר החזר הקרן והריבית בהלוואה מבוצע בתשלומים חודשיים קבועים (בהלוואה צמודת מדד ההחזר החודשי הקבוע צמוד למדד), כאשר רכיב הריבית הולך ופוחת בכל תשלום בעוד רכיב הקרן הולך ועולה. כך, סך התשלום החודשי נותר ללא שינוי. עם זאת, בריביות משתנות עשוי התשלום החודשי הקבוע להשתנות בהתאם לריביות. קרן שווה לוח סילוקין מסוג קרן שווה התשלום החודשי מורכב מסיכום שני חלקים: א.תשלום קבוע על חשבון קרן ההלוואה (הסכום שלוויתם, מחולק במספר חודשי ההלוואה) ב.תשלום הריבית על יתרת הקרן (החלק אותו עוד לא החזרתם).מכיוון שמדי חודש יתרת קרן ההלוואה הולכת וקטנה, כך גם התשלום בגין הריבית ילך ויקטן עם הזמן. כלומר, אם מתעלמים משינויי מדד או ריבית – התשלומים החודשיים הולכים ויורדים לאורך תקופת ההלוואה. שיטת קרן שווה קיימת רק בחלק ממסלולי ההלוואות. בלון/ בוליט בוליט היא הלוואת בלון, סכום כסף שנותן הבנק ועבורו הלווה מחזיר מדי חודש רק את הריבית (בלון חלקי) או ללא תשלום כלל (בלון מלא). את קרן ההלוואה הלווה ישלם בסוף התקופה. בלון חלקי בשיטת החזר זו, משלמים בכל חודש את הריבית והפרשי הצמדה ו/או שער, אם קיימים. בתשלום האחרון של ההלוואה משולמים מלוא סכום הקרן והריבית, כולל הפרשי הצמדה ו/או שער, אם קיימים. בלון מלא בשיטה זו קיים רק תשלום אחד המשולם בתום תקופת ההלוואה, וכולל החזר על חשבון הקרן והריבית שנצברה. בהלוואות צמודות מדד או מט"ח, נוספים לסכום החזר זה גם הפרשי הצמדה ו/או שער. גישור נועדה לגשר על פער תזרימי שנוצר במצבים כמו רכישת דירה חדשה לפני מכירת דירה קיימת. היא מיועדת לתקופה קצרה, בדרך כלל שנה עד שלוש שנים, ולרוב מתוכננת כך שעד תום תקופת הגישור הלווה ישלם רק את הריבית ואת ההצמדה (אם יש), מה שיאפשר למכור את הדירה הנוכחית בנחת. עם מכירת הדירה, או בסיום תקופת הגישור, תחזירו את קרן ההלוואה בתשלום אחד.